Altid ballade

Altid ballade er en dansk dramafilm fra 1955, regissert av en debuterende Gabriel Axel. Manuset ble skrevet av Leck Fischer. Det var basert på nordmannen Otto Carlmars manus til filmen Aldri annet enn bråk, som i sin tur bygde på den svenske forfatteren Martha Sandwall-Bergströms roman Aldrig en lugn stund hos Oskarssons (1952).

Sigrid Horne-Rasmussen ble tildelt Bodilprisen for beste kvinnelige hovedrolle for rollen som Helga Nielsen.

Handling 
Fabrikkarbeider Otto Nielsen og hans hustru Helga lever i en toroms leilighet i et trist forstadskvarter i København. De er foreldre til fem barn, og det er ofte vanskelig å makte de daglige utgiftene. Nielsen drømmer om å bygge seg et hus utenfor byen.

Rolleliste (i utvalg) 
Carl Heger - Otto Nielsen, fabrikkarbeider 
Sigrid Horne-Rasmussen - Mor Helga 
Frode Arne Petersen - Erik, Nielsens barn 
Annie Birgit Garde - Maja, Nielsens barn 
Tove Baltzersen - Vera, Nielsens barn
Niels Jeppe Overgaard - Leif, Nielsens barn 
Ulf Bo Klahn - Ras, Nielsens barn 
Asbjørn Andersen - Carlsen 
Inge-Lise Grue - Carlsens kone
Michael Bartroff - Olaf, Carlsens sønn 
Kai Holm - Vaktmesteren

Referanser

Eksterne lenker 
 

Danske dramafilmer
Filmer fra 1955